Линдзи Вон

**Линдзи Керолин Вон** (анг:Lindsey Caroline Vonn; родена на 18 октомври 1984 во Сент Пол, Минесота, САД)  е американска скијачка, олимписки шампион од 2010 година во спуст, победник на 4 светски купови во генерален пласман (2007/08, 2008/09, 2009/10 и 2011/12) и двократен светски шампион.

Вон е прва американка што освоила златен медал во спуст на Зимски олимписки игри. Таа, исто така, има рекордни осум титули од Светскиот куп сезона во спуст (2008–2013, 2015, 2016), пет титули во супер-Џи (2009–2012, 2015) и три последователни титули во комбинација (2010–2012). Во 2016 година, го освоила својот 20-ти кристален глобус во Светскиот куп (со што го држи рекордот со најмногу освоени кристални глобуси(и во машка и во женска категорија)), и ја надминала Швеѓанката Ингемар Стенмарк, која освоила 19 глобуси од 1975 до 1984 година. Таа е на второто место во супер рангирањето на сите скијачи (мажи и жени).

Вон е една од шесте жени  кои победиле на трки од Светскиот куп во сите пет дисциплини во алпско скијање - спуст, супервелеслалом, велеслалом, слалом и супер комбинација - и победила на 82 трки од Светскиот куп. Со 82-те победи на Светскиот куп го држи рекордот во женска конкуренција, и ја надминала Анемари Мозер-Прол од Австрија, која го држела рекордот од 1970-тите. Повеќе победи во Светскиот куп има само Ингемар Стенмарк од Шведска со 86 победи. Со своите олимписки златни и бронзени медали, двата златни медали на Светското првенство во 2009 година (и трите сребрени медали во 2007 и 2011 година) и четири севкупни титули во Светскиот куп, Вон е една од најуспешните американски скијачки и се смета за една од најдобрите скијачки на сите времиња.

Во 2010 година, Вон ја добила наградата Лауреус за спортистка на годината, и била прогласена за спортистка на годината од Олимпискиот комитет на Соединетите Американски Држави.

Поради повреди Вон пропуштила дел од неколку сезони, меѓу кои и скоро целата сезона 2014 и поголемиот дел од сезоната 2013. Додека се опоравувала од повредата, работела како дописник за NBC News, на Зимските олимписки игри 2014 во Сочи, Русија. Во 2019 година, објавила дека се пензионира поради повредите.

## Документарен филм
Во 2019 година, HBO објавила документарен филм за Вон под наслов *Линдзи Вон: Последната сезона*. Документарецот ја опфаќа нејзината последна сезона на Светското првенство и нејзиниот подем од чудото од дете до трикратен олимписки медалист (едно злато).

## Библиографија

* 2016: *Strong Is the New Beautiful*, (со Сара Толанд) Dey Street Books, 
* 2022: *Rise: My Story,* Dey Street Books,

## Резултати од Светскиот куп

### Сезонски титули
20 титули (4 генерален пласман, 8 спуст, 5 супервелеслалом, 3 комбинација)

### Сезонски пласмани

### Победи на трки

* 82 победи – (43 СПУ, 28 СВС, 4 ВС, 2 СЛ, 5 АК )
* 137 подиуми, 213 пати во првите 10

## Резултати од Светските првенства

## Резултати од Олимписките игри

## Наводи

Категорија:Освојувачи на медали на Зимските олимписки игри 2018
Категорија:Освојувачи на медали на Зимските олимписки игри 2010
Категорија:Живи луѓе
Категорија:Родени во 1984 година
Категорија:Спортисти од Минесота, САД
Категорија:Филантропи од САД
Категорија:Освојувачи на златен медал на Олимписки игри за САД во алпско скијање
Категорија:Репортери од Олимписки игри
Категорија:Освојувачи на бронзен медал на Олимписки игри за САД во алпско скијање
Категорија:Добитници на наградата Лауреат на светскиот спорт
Категорија:Шампиони на ФИС Светскиот куп во алпско скијање
Категорија:Американци со норвешко потекло
Категорија:Американци со германско потекло
Категорија:Американски алпски скијачки
Категорија:Алпски скијачи на Зимските олимписки игри 2018
Категорија:Алпски скијачи на Зимските олимписки игри 2010
Категорија:Алпски скијачи на Зимските олимписки игри 2006
Категорија:Алпски скијачи на Зимските олимписки игри 2002